Συζήτηση:Σέρρες

message: Για να αμφισβητηθεί χρειάζεται συζήτηση
replies: text: Υποθέτω ότι η ένσταση που οδήγησε στο POV οφείλεται στο ότι είναι γραμμένο σε ύφος ταξιδιωτικού πρακτορείου... --Dada 23:17, 15 Νοεμβρίου 2005 (UTC)
Σίγουρα χρειάζεται συζήτηση και κακώς μπήκε το POV. Το πρόβλημα όμως δεν ειναι αυτό, είναι ότι το κείμενο είναι ακριβώς το ίδιο με τη σελίδα που παραθέτει στο τέλος, οπότε μάλλον υπάρχει πρόβλημα κοπυράιτ. Υπάρχει βέβαια και η περίπτωση να το ανέβασε ο ίδιος ο κάτοχος της σελίδας, δε χάνουμε τίποτα να του ρίξουμε ένα mail - Badseed 01:02, 16 Νοεμβρίου 2005 (UTC)
Copyright - το ίδιο με http://pages.stern.nyu.edu/~panos/serres/greek/short_ct.html
λέω να το ξαναγράψω γιατί δε μου φαίνεται καλό το ύφος και επίσης, υπάρχει κ το πρόβλημα copyright. theKay 16:27, 12 Δεκεμβρίου 2005 (UTC)

message: Τελευταία μπήκαν στο άρθρο οι παρακάτω εξωτερικοί σύνδεσμοι των οποίων το περιεχόμενο δε νομίζω πως είναι συμβατό με τη Βικιπαίδεια (ιδιωτικά πόρταλ και μεσιτικά γραφεία). Υπάρχει κάποιος σοβαρός λόγος που να δικαιολογεί τέτοιες προσθήκες;--Dipa1965 19:11, 6 Μαΐου 2010 (UTC)
Κανείς. Προχώρησε στην αφαίρεσή τους. --Ttzavarasσυζήτηση 19:15, 6 Μαΐου 2010 (UTC)
thread_title: Σύνδεσμοι διαφημιστικού περιεχομένου

message: Στον πίνακα με τις πληροφορίες, η έκταση αναγράφεται με τεταγωνικά χιλιόμετρα
--Sir Molecular Manipulation (συζήτηση) 22:52, 11 Μαρτίου 2015 (UTC)== Σέρρες ==
replies: text: " Τούτο φαίνεται να πηγάζει από το ότι στην τοπική ντοπιολαλιά το "Σ" "τρώγεται" κι όταν ρωτήσεις κάποιον :"από πού είσαι;" θα σου απαντήσει: ΑΠ'ΤΑ ΣΕΡΡΑΣ."

text: Οποιοσδήποτε με νοητική σταθερότητα και διανοητική επάρκεια ξέρει το αληθινό γεγονός πως αυτή η παράλογη/εξωφρενική/preposterous πρόταση ότι δεν πρέπει να υπάρχει στη Βικιπαιδεία. Η Βικιπαιδεία είναι πηγή πραγματικών γνώσεων και ΟΧΙ ένας σωρός απο κατά-πάσα-πιθανότητα ανακριβείς ισχυρισμούς ή πιο εύστοχα ένα μάτσο απο άχρηστες αβάσιμες γνώμες.

text: Όντως δεν πρέπει να υπάρχει στη Βικιπαιδεία. Ολοκάθαρα αυτές οι αναμφισβήτητα γελοίες ασυναρτησίες δεν έχουν θέση εδώ π.χ. "άμα ρωτήσεις κάποιον" ή "αν ο ιπποπόταμος είχε το μέγεθος ενός μυρμηγκιού". Χρειάζεστε τρανταχτό reality check να καταλάβετε το πραγματικό γεγονός πως η Βικιπαιδεία δεν είναι η μητέρα σας που συζητάει με τη νονά σας τρώγοντας γλυκά του κουταλιού στη βεράντα;

text: Γιατί δεν είναι έτσι. Πολύ απλά και κατανοητά. — ανυπόγραφο σχόλιο  .
Η ονομασία των Σερρών προέρχεται από τη λέξη Σέρρα, από τον ποταμό Σέρρα της Τραπεζούντας.Την ίδια ονομασία έχει και ο σπουδαιότερος από του χορούς του Πόντου είναι ο Πυρρίχιος (χορός της φωτιάς), που αποτελεί αρχαιοελληνική πολιτισμική κληρονομιά. Τον χόρεψαν οι Κουρήτες -Στην Ελληνική μυθολογία οι Κουρήτες ήταν Δαίμονες (= Δαΐμονες, ειδήμονες) που η λατρεία τους εντοπίζεται κυρίως στη Φρυγία και σ' αυτούς αποδίδεται κατά τις τοπικές παραδόσεις η εφεύρεση του πολεμικού χορού της «πυρίχης»-.Ο Πυρρίχειος χορός λέγεται και Σέρρα, επειδή χορευόταν κυρίως κοντά στον ποταμό Σέρρα της Τραπεζούντας. Από την εθνοδημογραφική μελέτη διαπιστώνεται η ύπαρξη ενός αυτόχθονου πληθυσμιακού υποστρώματος και διαφόρων άλλων πληθυσμιακών στρωμάτων, από τα οποία το αρχαιότερο ήταν οι Φρύγες.Το όνομα Φρυγία έφερε κατά την αρχαιότητα μεγάλη περιοχή της σημερινής βορειοκεντρικής Τουρκίας, που περιελάμβανε όλη την έκταση από τα κεντρικά παράλια του Πόντου και κατέληγε νότια στην Αντιόχεια της Πισιδίας και το Ικόνιο.Είναι νομίζω αρκετά κατανοητό πως αν και η πόλη μνημονεύεται για πρώτη φορά (τον 5ο π.Χ. αιώνα) από τον Ηρόδοτο με το όνομα Σίρις, ωστόσο η ίδρυσή της φαίνεται πως ανάγεται τουλάχιστον στις αρχές της 2ης π.Χ. χιλιετίας και είναι άμεσα συνδεδεμένη με τον Πόντο αφού ο αρχαιότερος πλυθυσμός που εγκαταστάθηκε εκεί ήταν οι Φρύγες. Και δεν είναι καθόλου τυχαίο που επικράτησε η έκφραση Τα Σέρρας.Vasiliki zoumpero (συζήτηση) 19:25, 25 Απριλίου 2015 (UTC)
Σιγά μην είναι κι απ' το Σείριο. Για να σοβαρευόμαστε λιγουλάκι. Το όνομα Σίρις είναι Παιονικό. Οι Φρύγες δεν αναφέρονται σε αυτή την περιοχή. Ο χορός Σέρρα, προέρχεται από τον ποταμό Σέρρα, η ονομασία του οποίου δεν είναι καν Ελληνική. Επίσης, δεν έχει αποδειχθεί επιστημονικά ότι ο χορός έχει καμιά σχέση με τον Πυρρίχιο. Μια υπόθεση είναι. Ο χορός ονομάζεται και Λαζικός γιατί τον ίδιο χορό χορεύαν οι Λαζοί, καυκασιανός λαός του Πόντου. Οπότε και ο ίδιος ο χορός δεν γνωρίζουμε καν αν είναι σίγουρα Ελληνικός. Μην γράφετε και πιστεύετε ό,τι νά 'ναι. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 22:25, 22 Ιανουαρίου 2018 (UTC)
thread_title: Έκταση

message: Αναφορά στο εξής:
"Σημαντικοί Μακεδονομάχοι οπλίτες της πόλης των Σερρών ήταν ο Στέφανος Αναστασίου και ο Αναστάσιος Χρυσάφης"
ΔΙΟΡΘΩΣΗ
Ο Αναστάσιος Χρυσάφης, δεν ήταν οπλίτης Μακεδονομάχος, αλλά Συνταγματάρχης 
(πηγή:  Ο ΜΑΚΕΔΟΝΙΚΟΣ ΑΓΩΝΑΣ ΣΤΟ ΝΟΜΟ ΣΕΡΡΩΝ, Κυριάκος Παπακυριάκου σελίδα 161-165) Αναφορά: Ιωάννης Χρυσάφης 83.174.156.38 12:43, 22 Ιανουαρίου 2018 (UTC)
Διορθώθηκε, αλλαγή αναφοράς σε "έγινε". Wolfymoza (συζήτηση) 11:32, 7 Μαρτίου 2018 (UTC)
thread_title:  Σχόλιο 22-1-2018

message: Δεν κατανοώ αυτή την επεξεργασία σας, για να μη μιλήσω για τις προηγούμενες που τις αναίρεσε άλλος χρήστης. Πέρα από την προσθήκη ανύπαρκτων "προσωπικοτήτων" όπως ο μυθολογικός ποταμός Στρυμόνας (περα από το ότι δεν είναι καν "Σερραίος"), σας παρακαλώ μην επιμένετε σε περιττούς συνδέσμους (όταν πχ ο ίδιος σύνδεσμος υπάρχει ήδη λίγο παραπάνω), σε άσκοπες κουκίδες (δηλ. χαρακτήρες * σε λίστες, χωρίς να ακολουθεί περιεχόμενο). Επίσης, μην επιμένετε σας παρακαλώ σε έντονους (μπολντ) χαρακτήρες εκτός εισαγωγής, αφού για τους τίτλους υποενοτητων προβλέπεται ο σχετικός κώδικας (===  ====) ο οποίος κάνει αυτό που χρειάζεται με ομοιόμορφο τρόπο για όλα τα λήμματα.--Dipa1965 (συζήτηση) 15:11, 30 Αυγούστου 2019 (UTC)
Ο μυθικός Θεός Στρυμών υποθετικά ήταν Σερραίος, καθώς η αρχαία Θράκη περιλάμβανε εδάφη και του σημερινού Νομού Σερρών. Ωστόσο δεν θα ήθελα να επιμείνουμε στον Θεό Στρυμόνα, αλλά στο γεγονός ότι όταν ζήτησα αιτιολόγηση δεν μιλούσα για τον Στρυμόνα αλλά για την αφαίρεση από το άρθρο διαφόρων Σερραϊκών προσωπικοτήτων όπως του Στράτου Διονυσίου, του Κωνσταντίνου Καραμανλή, του Άγγελου Χαριστέα (στον οποίο παρεμπιπτόντως στο άρθρο "Στρυμονικό Σερρών" γίνεται απλή αναφορά στο σημείο όπου γίνεται λόγος για την παιδική ποδοσφαιρική ομάδα του χωριού), και την προσθήκη τους στα άρθρα των χωριών τους (σε κάποιες περιπτώσεις μάλιστα ούτε καν, όπως στην περίπτωση της Μπίλης Βέμη). Θα ήμουν χαρούμενος εάν θα είχατε την υπομονή να απαντήσετε. BILL1 (συζήτηση) 15:37, 30 Αυγούστου 2019 (UTC)
Το άρθρο αναφέρεται στην πόλη των Σερρών. Ο Κ. Καραμανλής ήταν από την Πρώτη Σερρών, ο Στράτος Διονυσίου από την Νιγρίτα και ο Άγγελος Χριστέας από το Στρυμονικό, για αυτό διαγράφηκαν από το άρθρο.Niki81 (συζήτηση) 16:19, 30 Αυγούστου 2019 (UTC)
 Είναι ακριβώς όπως τα λέει ο /η Niki81. Δεν αναφερόμαστε σε προσωπικότητες του Νομού Σερρών αλλά της πόλης. Ο μυθικός Στρυμών ΔΕΝ ήταν, ούτε καν υποθετικά, Σερραίος αφού ο ποταμός διαρρέει και άλλα μέρη του νομού και άλλον νομό και άλλη χώρα. Πέραν αυτού, δεν είναι "προσωπικότητα" ένας θεοποιημένος ποταμός. Και για τις υπόλοιπες προσωπικότητες ισχύει ακριβώς το ίδιο. Δεν μπορεί μια πόλη ενός νομού, έστω και η πρωτεύουσά του, να ιδιοποιηθεί κάθε προσωπικότητα που γεννήθηκε σε οποιοδήποτε χωριό / κωμόπολη του νομού! Θα ήταν φαιδρό να αναφερόμαστε στον Καραμανλή ως "σερραϊκή" προσωπικότητα όταν όλοι ξέρουμε ότι καταγόταν από την Πρώτη. Παρομοίως, τις προσωπικότητες της Αμφίπολης γιατί τις αναφέρουμε εδώ; Την Μπίλλη Βέμη προσωπικά την είχα αφήσει γιατί δεν υπήρχε λήμμα για το χωριό της αλλά άλλος χρήστης το διέγραψε (και ορθώς έπραξε τελικά, σύμφωνα με τα παραπανω). Το λήμμα για το Στρυμονικό θα μπορουσε να κάνει καλύτερη αναφορά στον Χαριστέα αλλά αυτό δεν είναι δικαιολογία για να τον αναφέρουμε ως προσωπικότητα των Σερρών.
Μπορώ επίσης να σας φέρω γλαφυρά παραδείγματα και από άλλους νομούς που ελπίζω να σας πείσουν ότι δεν έχετε δίκιο. Πχ ο Ρήγας Φερραίος δεν είναι προσωπικότητα του Βόλου (αν και το Βελεστίνο ανήκει στον νομό Μαγνησίας) αλλά μόνο του Βελεστίνου. Ο Αριστοτέλης δεν είναι προσωπικότητα και του Πολυγύρου που είναι πρωτεύουσα του νομού Χαλκιδικής (αν και τα Στάγειρα ανήκουν στον νομό Χαλκιδικής) αλλά μόνο των Σταγείρων. Φαντάζεστε να γράφαμε το αντίθετο;--Dipa1965 (συζήτηση) 18:53, 30 Αυγούστου 2019 (UTC)
Λέτε πως είναι ακριβώς όπως τα λέει ο χρήστης Niki81. Ωστόσο αφαιρέσατε τις προσωπικότητες με την αιτιολόγηση ότι ανήκουν σε άλλο λήμμα.
Ναι ανήκουν στα λήμματα Πρώτη Σερρών, Νιγρίτα και Στρυμωνικό Σερρών αντίστοιχα. Niki81 (συζήτηση) 20:38, 30 Αυγούστου 2019 (UTC)
Ναι, ισχύει όντως. Ωστόσο με συγχωρείτε που δεν το διευκρίνισα, ρώτησα τον χρήστη Dipa1965. Και τον ξαναρωτάω λοιπόν, για πιο λόγο επέλεξε να αφαιρέσει τις προσωπικότητες; Για αυτόν που είπε αρχικά, ή για αυτόν που είπε στην συνέχεια; Διότι έχει σημασία. Όπως και να έχει, νομίζω ότι πρέπει να ξαναπροσθέσουμε τις προσωπικότητες, μόνο όμως αυτές που γεννήθηκαν στον Νομό Σερρών, διότι θα συμφωνήσω μαζί σας ότι η αφαίρεση του λήμματος "Δημήτρης Δίγκας" ήταν πολύ σωστή. Δεν θα ήθελα να τα σχετίσω όλα αυτά με το ότι η αγγλική σελίδα της πόλης περιλαμβάνει και τον Διονυσίου, και τον Καραμανλή, και τον Χαριστέα, ή με το γεγονός ότι και σε σελίδες άλλων πόλεων παρατηρείται κάτι αντίστοιχο. Σε κάθε περίπτωση, αν θα γίνει, θα γίνει προς ωφέλειας του αναγνώστη. — ανυπόγραφο σχόλιο   21:01, 30 Αυγούστου 2019‎ (UTC).
Να μην ξεχνάμε ότι ΑΛΛΟ το να λέμε ότι "δεν ανήκει μία προσωπικότητα σε ένα λήμμα" (διότι υπάρχει και η περίπτωση να εκφραστεί η άποψη από κάποιον ότι ανήκει σε δύο λήμματα, αυτό την πρωτεύουσας και αυτό του χωριού) και άλλο το να λέμε ότι αφαιρέθηκε από το λήμμα απλά και μόνο επειδή δεν γεννήθηκε στην πόλη. Περιμένω κάποιον λόγο που να μου δείξει ότι το να αφαιρέσουμε τις προσωπικότητες θα ήταν υπέρ της ωφέλειας των αναγνωστών. Άλλωστε, ας μην κολλάμε, δεν άρπαξε η πόλη τις προσωπικότητες, γίνεται η διευκρίνιση από ποιόν χωριό προέρχονται. Σας επαναλαμβάνω ότι δεν με ενδιαφέρει να καθήσω να υποστηρίξω την άποψή μου για να δείξω ότι είμαι εγώ που έχω το δίκαιο. Δεν θέλω να σας αναλύσω ότι αυτό συμβαίνει και στην αγγλική βικιπαίδεια, και σε σελίδες άλλων πόλεων. — ανυπόγραφο σχόλιο   10:20, 31 Αυγούστου 2019‎ (UTC).
replies: text: Κάποιες διευκρινίσεις και απαντήσεις
*To επιχείρημα "μα έτσι γίνεται στη χ Βικιπαίδεια, γιατί εμείς το κάνουμε διαφορετικά;" δεν ισχύει. Οι Βικιπαίδειες γράφονται από χρήστες οι οποίοι άλλοτε είναι σωστοί και άλλοτε λάθος. Θα μπορούσα να κάνω το ίδιο στην αγγλόφωνη ΒΠ, δηλ. να αφαιρέσω από εκεί τα ονόματα "επειδή έτσι κάνουμε στην ελληνική ΒΠ" (το σωστό θα ήταν να το δικαιολογήσω με πραγματικά εγκυκλοπαιδικά επιχειρήματα). 
*Επίσης, δεν ευσταθεί επιχείρημα του τύπου "αφού και σε άλλα λήμματα γίνεται το ίδιο λάθος, γιατί θέλουμε να διορθώσουμε μόνο αυτό εδώ", είναι γνωστή και κλασική παρεξήγηση του πώς λειτουργεί η ΒΠ. Η σωστή απάντηση σε ένα τέτοιο ερώτημα είναι "διορθώστε τα λάθη και στα λήμματα που εντοπίσατε".
*Αυτό που με ρωτάτε γιατί υποτίθεται αφαίρεσα τις άσχετες προσωπικότητες με διαφορετική δικαιολόγηση στην αρχή από ό,τι μετά, δεν το καταλαβαίνω. Εξ αρχής έγραψα ότι δεν έχουν σχέση με το λήμμα των Σερρών όλοι αυτοί που αφαιρούμε. Μόνο εμμέσως υπάρχει σχέση, επειδή η πόλη είναι πρωτεύουσα του νομού στο οποίο ανήκει η γενέτειρά τους. Θα μπορούσε ίσως κάποιος να φέρει αντιρρήσεις στις περιπτώσεις όπου αποδεικνύεται με πηγές ότι μεγάλωσε στις Σέρρες και η προσωπικότητά του επηρεάστηκε από τη ζωή του εκεί, αλλά αυτό δεν είναι εύκολο και νομίζω κάποτε είχαμε κάνει σχετική συζήτηση στην Αγορά (αν δηλαδή πρέπει να περιλαμβάνουμε ως προσωπικότητες αυτούς που απλώς πέρασαν κάποιο διάστημα της ζωής τους σε έναν οικισμό). Αν θέλετε να διευκρινιστεί αυτό το συγκεκριμένο, να το φέρω για συζήτηση στην Αγορά.
*Γράφετε "Άλλωστε, ας μην κολλάμε, δεν άρπαξε η πόλη τις προσωπικότητες, γίνεται η διευκρίνιση από ποιόν χωριό προέρχονται", δυστυχώς δεν είναι έτσι και σας έφερα αντιπαράδειγμα με τον Ρήγα Φερραίο και τον Αριστοτέλη αλλά δεν απαντήσατε επ' αυτού. Τα λήμματα δεν είναι αποθέτης κάθε πιθανής πληροφορίας που σχετίζεται μόνο έμμεσα με το θέμα τους. Αυτό απαντά στο ερώτημά σας σε τι θα ωφελήσει τον αναγνώστη η αφαίρεση κάποιου περιεχομένου.
Σχετικά με τον Γιώργο Καπουτζίδη, τον οποίο επαναφέρατε, το σχετικό λήμμα αναφέρει ότι γεννήθηκε και μεγάλωσε στο Αχλαδοχώρι Σερρών (χωρίς πηγή όμως). Με ένα γρήγορο ψάξιμο είδα ότι ο Καπουτζίδης στις συνεντεύξεις του αναφέρει ότι γεννήθηκε και μεγάλωσε τις Σέρρες (πχ σε αυτό το βίντεο) οπότε, ανεπίσημα εννοείται, πιστεύω πως αυτά περί Αχλαδοχωρίου δεν στέκουν, άρα μάλλον καλώς τον επαναφέρατε στο λήμμα.--Dipa1965 (συζήτηση) 11:54, 31 Αυγούστου 2019 (UTC)
Όσον αφορά τα αντιπαραδείγματα που φέρατε, την εποχή που γεννήθηκε ο Αριστοτέλης δεν πιστεύω να υπήρχε ο Πολύγυρος καν (έστω σαν αρχαίο πόλισμα), και φυσικά δεν υπήρχε Νομός Χαλκιδικής για να αποτελεί πρωτεύουσά του. (Παρ' όλα αυτά, ακόμη και έτσι, γνωρίζω ότι σήμερα υπάρχει το άγαλμα του Αριστοτέλη στον Πολύγυρο). Επιπλέον, ο Ρήγας Φεραίος είναι ένας άνθρωπος που αδιαμφισβήτητα ήταν βαθιά συνδεδεμένος με την ιδιαίτερη καταγωγή του (βλ. Όνομα "Ρήγας Βελεστινλής"), πέρα από το γεγονός ότι δεν υφίστατο καν τότε Νομός Μαγνησίας. Βέβαια σε κάθε περίπτωση υπάρχουν οι κανόνες της βικιπαίδειας, αλλά νομίζω πως τουλάχιστον για ορισμένες προσωπικότητες οι οποίες δεν αρνήθηκαν κάποια σχέση με την πόλη και τον νομό Σερρών, θα άξιζε να γίνει μία σχετική συζήτηση στην αγορά, με στόχο πάντοτε την καλύτερη ενημέρωση του αναγνώστη. BILL1 (συζήτηση) 12:28, 31 Αυγούστου 2019 (UTC)

text: BILL1, μια στιγμή, μιλάτε περί αναχρονισμού στο παράδειγμα του Ρήγα και του Αριστοτέλη αλλά αυτό πρέπει να ισχύει εκατέρωθεν. Υπήρχε Νομός Σερρών πχ την εποχή του Ζωίλου, του Δαμασία, του Παμφίλου της Αμφίπολης, του Εμμανουήλ Παππά, του Καπετάν Μητρούση, του Νεόφυτου Η΄; Αφού δεν υπήρχε, γιατί οι προαναφερόμενοι είναι προσωπικότητες των Σερρών, ή έστω της αρχαίας Σίριδος; Για τις προσωπικότητες οι οποίες δεν αρνήθηκαν κάποια σχέση με την πόλη (όχι όμως με τον νομό Σερρών, ας μην επανερχόμαστε στο θέμα γιατί ο Νομός και η πόλη δεν ταυτίζονται), δεν χρειάζεται καν συζήτηση, με την προϋπόθεση ότι υπάρχει αξιόπιστη παραπομπή, όπως άλλωστε απαιτεί η πολιτική της ΒΠ. Αν δεν σας πείθει τίποτε από όλα αυτά τα λογικά, όπως νομίζω επιχειρήματα, νομίζω πως εδώ υπάρχει πια θέμα τοπικισμού και δεν έχω να προσθέσω κάτι περισσότερο. Αν επιμένετε, θέστε σας παρακαλώ το θέμα στην Αγορά να δούμε τι έχουν να πουν κι άλλοι χρήστες.--Dipa1965 (συζήτηση) 14:34, 31 Αυγούστου 2019 (UTC)

text: Η ΒΠ δεν έχει στόχο την "ενημέρωση". Τα λήμματα δεν είναι συλλογές ειδήσεων, ούτε "χρυσός οδηγός". ——Chalk19 (συζήτηση) 14:38, 31 Αυγούστου 2019 (UTC)
replies: text: :Γι αυτό ακριβώς έγραψα πιο πάνω ότι τα λήμματα δεν είναι αποθέτης κάθε πιθανής πληροφορίας που σχετίζεται μόνο έμμεσα με το θέμα τους. Είναι ζήτημα που ρυθμίζεται ξεκάθαρα από το Βικιπαίδεια:Εγκυκλοπαιδικότητα.--Dipa1965 (συζήτηση) 15:05, 31 Αυγούστου 2019 (UTC)
Το αν είναι θέμα τοπικισμού δεν είστε σε θέση να το γνωρίζετε, παρά μόνο να το υποθέστε όπως πολύ σωστά κάνατε και για το οποίο χαίρομαι. Βέβαια, νομίζω πως αυτά που ακούστηκαν περί "ειδήσεων" και "χρυσών οδηγών" από τον χρήστη Chalk19 δεν ήταν απαραίτητα, διότι με καλύψατε. BILL1 (συζήτηση) 15:01, 31 Αυγούστου 2019 (UTC)

text: Γενικά, BILL1, είναι θέμα τοπικισμού, χωρίς αυτό να είναι εξαρχής αρνητικό, αν και συνήθως στην πορεία γίνεται αρνητικό στοιχείο. Το ότι αυτές οι λίστες έχουν (αν έχουν) κάποιο νόημα συνδέεται αντιστρόφως ανάλογα με το "μέγεθος" κάθε τόπου. Σκέψου μόνο ποιά μπορεί να η χρησιμότητα μιας λίστας "προσωπικοτήτων" για την Αθήνα, τη Ρώμη, το Λονδίνο, τη Βιέννη, τη Νέα Υόρκη, τη Μόσχα κλπ. Καμιά πρακτικά, διότι μπορεί να φτάσει να περιέχει χιλιάδες ονόματα. Πχ στην περίπτωση του αγγλικού λήμματος της Νέας Υόρκης, πρόκειται για χωριστό λήμμα, πολύ μεγάλης έκτασης (θα μπορούσε άνετα να γίνει και πενταπλάσιο), που μοιάζει με σελίδα κατηγορίας και του οποίου η πρακτική χρησιμότητα (δηλ. να λάβεις μια ιδέα για τα σπουδαία πρόσωπα που είχαν σύνδεση με τον τόπο) είναι άκρως αμφίβολη. ——Chalk19 (συζήτηση) 18:58, 31 Αυγούστου 2019 (UTC)
Αντί να τσουβαλιάζουμε όλες τις προσωπικότητες στο λήμμα της πρωτεύουσας του νομού, ανεξαρτήτως τόπου καταγωγής, θα μπορούσε να δημιουργηθεί ένας τέτοιος κατάλογος στο λήμμα Νομός Σερρών, με αναγραφή φυσικά του τόπου γέννησης.--Τεχνίτης (ο Βικιπαιδικός) 15:23, 31 Αυγούστου 2019 (UTC)

text: Τεχνίτης, δεν νομίζω να υπάρχει ανάγκη για δημιουργία μιας ακόμης περιττής λίστας (βλ. και τις ατετείωτες συζητήσεις για τις κατηγορίες θανάτων, γεννήσεων κλπ). Η φύση της ΒΠ είναι τέτοια που μπορούν να δημιουργηθούν άπειρες (και συνήθως αυθαίρετες) κατηγορίες και κατάλογοι με λήμματα πολύ χαλαρά συνδεδεμένα μεταξύ τους. Ας μην ενδίδουμε στον πειρασμό.--Dipa1965 (συζήτηση) 14:14, 1 Σεπτεμβρίου 2019 (UTC)
thread_title:  Συζήτηση για τις προσωπικότητες 

message: Αυτή η προσθήκη του χρήστη BILL1, όπου συμπεριλήφθηκε στις προσωπικότητες των Σερρών κάποιος που δεν γεννήθηκε στην πόλη αλλά "μεγάλωσε" σε αυτήν, πιστεύω πως ανοίγει ένα ολισθηρό μονοπάτι. Προηγούμενος χρήστης (Jerotheo) είχε αφαιρέσει το εν λόγω πρόσωπο, χρησιμοποιώντας ως κριτήριο τον τόπο γέννησης. Αυτό έχω την εντύπωση πως είναι και το μόνο ασφαλές κριτήριο. Όχι πως έχει ιδιαίτερη αξία αυτή η πληροφορία αλλά, όπως αναφέρθηκε και στην παραπάνω συζήτηση, κινδυνεύουμε να κάνουμε τη ΒΠ πεδίο μάχης τοπικισμών. Ποιο τελικά θα είναι το κριτήριο συμπερίληψης όταν "καταγωγή" δεν σημαίνει, κατά τον χρήστη BILL1, μόνο τον τόπο γέννησης αλλά και εκεί όπου πέρασε x, y, z χρόνια της ζωής του; Θα γεμίσουμε τη σχετική ενότητα κάθε πόλης με διάφορες προσωπικότητες που πέρασαν από εκεί; Είμαι σίγουρος ότι το έχουμε συζητήσει αυτό το θέμα, δηλ. τα κριτήρια συμπερίληψης στις Προσωπικότητες, στην Αγορά αλλά δεν μπόρεσα να το βρω.--Dipa1965 (συζήτηση) 14:56, 24 Μαΐου 2021 (UTC)
Dipa1965 Καλησπέρα σας. Ξέχασα να αναφέρω στην περίληψη της επεξεργασίας μου ότι ο Μαυρίδης έχει και καταγωγή από τις Σέρρες, όπως αναφέρεται στο λήμμα του. Έτσι λοιπόν, τον επανέφερα θεωρώντας ότι δεν τίθεται θέμα. Με την δε Καβάλα πάλι, από πλευράς καταγωγής ο Μαυρίδης δεν αναφέρεται να έχει καμία σχέση. Αναφέρεται ότι ο πατέρας του γεννήθηκε στην πόλη Τυρολόη. Επειδή δεν ξέρω κατά πόσο έχει λογική να τον συνδέσει κάνεις με την πόλη που γεννήθηκε και κατάγεται(;) ο πατέρας του, (σε αυτή την περίπτωση μιλάμε για προσφυγική καταγωγή), νομίζω ότι είναι εντάξει να είναι ο Μαυρίδης στο λήμμα της πόλης των Σερρών. BILL1 (συζήτηση) 17:40, 24 Μαΐου 2021 (UTC)
Τελικά είχα κάνει αναφορά και στην καταγωγή του Μαυρίδη. BILL1 (συζήτηση) 17:43, 24 Μαΐου 2021 (UTC)
Dipa1965 γενικά χρειάζεται αρκετή συζήτηση για τέτοιες λίστες. Γίνεται π.χ. να αποκλείσει κάποιος τον Σκαρίμπα από τις προσωπικότητες της Χαλκίδας; Pavlos1988 (συζήτηση) 21:41, 24 Μαΐου 2021 (UTC)
replies: text: Pavlos1988, δυστυχώς, όπως προείπα, με το σκεπτικό αυτό "ανοίγουν" πολύ οι λίστες. Γιατι πχ ο Καρυωτάκης να μην είναι προσωπικότητα της Πρέβεζας, η οποία στο κάτω κάτω καθόρισε το τέλος της ζωής του; (διάλεξα επίτηδες ενα τραβηγμένο παράδειγμα). Ακόμα ψάχνω τη συζήτηση στην Αγορά.--Dipa1965 (συζήτηση) 22:27, 24 Μαΐου 2021 (UTC)

text: Συμφωνώ ότι ανοίγουν κατά πολύ οι λίστες εάν δεν βασιστούμε στον τόπο γέννησης. Γίνεται πεδίο τοπικισμών το κάθε λήμμα. Και φυσικά είναι παράλογο να αναγράφουμε στη λίστα τον κάθε Γυμνασιάρχη και Πετοσφαιριστή που δεν έχουν καν λήμμα ή το αντίστοιχο λήμμα έχει διαγραφεί ως μη-εγκυκλοπαιδικό. Βλ. Κυριάκος Παπακυριάκου (γυμνασίαρχης) στη λίστα κ.ά.Jerotheo (συζήτηση)
Dipa1965 στην από πάνω συζήτηση αναφέρετε ότι μια προσωπικότητα μπορεί να θεωρείται μίας περιοχής από την στιγμή που έχει περάσει κάποια χρόνια σε ένα μέρος, και μπορούμε να πούμε ότι η προσωπικότητα του ανθρώπου έχει καθοριστεί από αυτό το μέρος (ο συγκεκριμένος να αναφέρω ξανά ότι έχει και καταγωγή από τις Σέρρες επειδή παράλληλα λέτε ότι ανοίγουν πολύ οι λίστες, κάτι που το είπατε για προσωπικότητες που ζήσανε σε μια περιοχή εκτός του τόπου γέννησής τους). Αλλάξατε άποψη επί του θέματος ή έχετε την ίδια; BILL1 (συζήτηση) 21:39, 25 Μαΐου 2021 (UTC)
BILL1, διαβάστε σας παρακαλώ προσεκτικά αυτό που έγραψα και μη βιάζεστε να βγάλετε προαποφασισμένα συμπεράσματα. Είπα Θα μπορούσε ίσως κάποιος να φέρει αντιρρήσεις στις περιπτώσεις όπου αποδεικνύεται με πηγές ότι μεγάλωσε στις Σέρρες και η προσωπικότητά του επηρεάστηκε από τη ζωή του εκεί, αλλά αυτό δεν είναι εύκολο προκειμένου να μείνει μια βάση για συζήτηση (εξ ου και τα "ισως" και "δεν είναι εύκολο"). Επίσης, αμέσως πιο κάτω σας έγραψα "Αν θέλετε να διευκρινιστεί αυτό το συγκεκριμένο, να το φέρω για συζήτηση στην Αγορά". 
Τέλος πάντων, προσωπικά βρίσκω μη εποικοδομητικό αυτόν τον επίμονο τοπικισμό. Ξεκινήσαμε με προσωπικότητες του νομού, τώρα πήγαμε σε όσους πέρασαν μέρος της ζωής τους στις Σέρρες. Δεν λέω ότι όλοι το βλέπουν έτσι, τη δική μου άποψη αναφέρω. Πιστεύω θα ήταν προτιμότερο αυτή η προσπάθεια να στρεφόταν στις αδυναμίες του λήμματος ή σε σχετικά λήμματα. Και, φυσικά, υπάρχει η Αγορά για να συζητήσουμε αυτή καθαυτή την πολιτική, όπου αυτή αφήνει περιθώριο παρερμηνειών.--Dipa1965 (συζήτηση) 07:31, 26 Μαΐου 2021 (UTC)
Dipa1965 οκ, γίνατε κατανοητός. Πάντως προαποφασισμένα συμπεράσματα δεν μπορώ να πω ότι έβγαλα, από την στιγμή που ερωτηθήκατε και κληθήκατε ο ίδιος να απαντήσετε ώστε να μπορέσω να καταλάβω τί θέλετε να πείτε. Σε περίπτωση που είδατε και το ότι ο Μαυρίδης είχε καταγωγή από την πόλη, θέλω να μου απαντήσετε και περί αυτού. Σας το ανέφερα και πιο πάνω στις προηγούμενες απαντήσεις μου αλλά δεν κάνατε αναφορά περί του θέματος. Ευχαριστώ.
Υ.Γ. Για να σας πω και τί πιστεύω εγώ προσωπικά για το συγκεκριμένο, δεν πιστεύω ότι πρέπει μία προσωπικότητα που πέρασε μέρος της ζωής της σε μία περιοχή, να εκλαμβάνεται ως προσωπικότητα της περιοχής αυτής. Για παράδειγμα, αν θυμάμαι καλά ο Μίκης Θεοδωράκης είχε περάσει από πολλές πόλεις. Δεν σημαίνει ότι μπορούμε απαραίτητα να τον θεωρήσουμε προσωπικότητα όλων αυτών των περιοχών, νομίζω ότι θα συμφωνούσαμε. Στην περίπτωση του Λυσίμαχου Μαυρίδη όμως, αναφέρεται ότι υπήρχε καταγωγή από τις Σέρρες η οποία σύμφωνα με την προσωπική μου γνώμη δεν θα είχε αξία αν η προσωπικότητα δεν είχε δεσμούς με την καταγωγή αυτή. Υπάρχουν αναφορές οι οποίες λένε ότι ο Μαυρίδης μεγάλωσε στην πόλη των Σερρών και ότι πήγε σχολείο εκεί, ωστόσο αν παρατήρησα καλά είναι χωρίς παραπομπές. Ωστόσο, όπως και να έχει, εγώ είπα ότι είπα με βάση τα συγκεκριμένα στοιχεία και νομίζω ότι  βιαστήκατε λίγο να θεωρήσετε ότι η άποψή μου ήταν επίμονη. Γνωρίζω ότι δεν υπάρχουν στοιχεία για τις αναφορές αυτές, αλλά δεν μπόρεσα να κατανοήσω τον χαρακτηρισμό σας. Βικιφιλικά BILL1 (συζήτηση) 10:39, 26 Μαΐου 2021 (UTC)

text: BILL1, το παράδειγμα του Μ. Θεοδωράκη ήταν πολύ εύστοχο. Ας μείνουμε λοιπόν σε ό,τι έχει παραπομπές (δυστυχώς δεν είμαι γνώστης της τοπικής ιστορίας των Σερρών και γι αυτό δεν μπορώ να βοηθήσω περισσότερο). Πάντως βλέπω ότι ανέβασα αχρείαστα τους τόνους της συζήτησης και ζητώ συγγνώμη. Καλή συνέχεια.--Dipa1965 (συζήτηση) 11:45, 26 Μαΐου 2021 (UTC)
thread_title:  Πάλι για τις προσωπικότητες 

message: Κατα την απογραφη του 2021 η πολη των Σερρων εχεσε την πληθυσμιακη της καταταξης ως δευτερη μεγαλυτερης πολης της Μακεδονιας αφου παρατηρηθηκε σημαντικη μειωση του πληθυσμου. 2A02:587:6E07:D000:C017:D364:7240:10BB 15:23, 25 Απριλίου 2023 (UTC)
thread_title:  Πληθυσμος